text: Ny anholdelse i afpresningssag fra Kolding 
  13 juni 2013 kl. 09.42
  Sydøstjyllands Politi har anholdt endnu én mand med tilknytning til Bandidos en i afpresningssagen fra Kolding.
  Den anholdte er 29 år gammel og fra Middelfart området.
  I sidste uge blev en 26-årig hangaround til Bandidos i Kolding anholdt i samme sag. Han er varetægtsfængslet i 4 uger og sigtet for afpresning ved over længere tid, at have afkrævet beskyttelsespenge af flere bordeller i Kolding.
  Siden har politiet gennemført en intens efterforskning, hvor man af egen drift kontaktet både bordeller, tatovører og restauratører i Kolding.
  Efterforskning har nu foreløbig ført frem til den 29-årige fra Middelfart.
  - Jeg er meget tilfreds med, at det nu er lykkedes at anholde og sigte endnu en mistænkt i afpresningssagen fra Kolding, siger fungerende polititiinspektør Brian Olsen fra Sydøstjyllands Politi.
  Han understreger samtidig, at efterforskningen fortsætter i forsøget på at finde de sidste mistænkte.
  Den 29-årige mand bliver fremstillet i Grundlovsforhør ved retten i Kolding i morgen.
  